Bahreinben az időmérő edzésen a 12. helyre kvalifikálta magát, de egy hellyel előrébb került Daniel Ricciardo 10 helyes rajtbüntetését követően. A futamon a rajtot követően a 8. helyre jött fel, majd Alonsóval harcolt a 7. pozícióért. A 9. körben Button megelőzte Bottast, aki lendületet vesztett, és Hülkenberg is elment mellette. A biztonsági autót követően a 4. helyen haladt csapattársa mögött. Az 53. körben a Red Bull Racing pilótája, Daniel Ricciardo megelőzte, így a futamon az 5. helyen intették le a kockás zászlóval. A szezon során mind a három versenyhétvégén pontszerző helyen fejezte be a futamot, amivel az összetett világbajnokságban a 3. helyre került. Kínában az esős időmérőedzésen a 8. rajtkockát szerezte meg. A versenyen a rajtot követően egy helyet javított, majd a kerékcseréket követően a 17. körben már a 6. helyen autózott, majd ezt a pozíciót a verseny leintéséig meg is tartotta.